**דיפרנציאליות אתגרים ומענים בין סוגי יחידות ומשרתים – מבצע חרבות הברזל**

טיוטה ראשונה להתייחסות – 10.10.23 שעה 12:10

**חיילים עורפיים**

במסגרת החיילים העורפיים יש להבחין בין שני סוגים של חיילים:

1. סוג אחד אלו החיילים העורפיים שתחומי עיסוקם הצבאי **קשור** באופן ישיר במלחמה (כגון: חיילים באמ"ן גם אם מקום מושבם בקריה בתל אביב, פיקוד העורף, מערך מגן)
2. הסוג השני אלו חיילים עורפיים שתחומי עיסוקם הישיר **אינו קשור** במישרין למלחמה (כגון: טבחים, עובדי רס"ר, קצינות ת"ש וכדו').

א. חיילים עורפיים שתחומי עיסוקם הצבאי **קשור** באופן ישיר למלחמה:

**מאפיינים רלוונטיים להסברה:**

* חשים את העשייה הצבאית האינטנסיבית באופן ישיר ואת המעבר מ"תדהמה לשליטה".
* מרגישים שתחומי עשייתם רלוונטית – סביר שקיימת מוטיבציה לעשייה ביחידות אלה.
* מאידך, דווקא בשל ההיכרות עם העשייה המבצעית, ייתכן שבאופן אישי מרגישים באופן משמעותי מצוקה מוגברת סביב חווית המבוכה והתדהמה כתוצאה מההפתעה והמכה הקשה.
* אין קשר ישיר עם היחידות הקרביות ומשכך לפחות במסגרת הצבאית סביר שפחות נחשפו להרוגים ופצועים בתפקידם הצבאי (אך כמובן ייתכן וסביר שמכירים הרוגים ופצועים מקרב האזרחים).
* סביבת תפקוד: בד"כ חוזרים הביתה מדיי יום, אך משתנה בין מקומות. חשופים באופן אינטנסיבי לתקשורת ומדיה חברתית. כמו"כ, חרף העובדה שאינם לוחמים – ייתכן וחלקם, החוזרים מדיי יום, הם החשופים ביותר "על מדים" לאוכלוסייה הכללית – אשר נושאת עיניה בתקופה זו לחיילי צה"ל ומצפה מהם גדולות ונצורות.

**דגשים מרכזיים כלפי אוכלוסיית היעד:**

1. הדגשת המעבר מ"הפתעה ללקיחת שליטה" מצד צה"ל והאחריות המוטלת על כל אחד מהמשרתים לקחת חלק בכך.
2. העצמת חשיבות המשימות היום יומיות והשארת התחקירים והאשמות לאחרי המלחמה.
3. **גם צה"ל** טועה לפעמים – אבל בסיטואציה הנוכחית **רק צה"ל** יכול לתקן את שגיאותיו ולהפוך את הקערה על פיה כנגד ארגון הטרור הרצחני חמאס.
4. אחריות ברשתות החברתיות - הדגשת הלוחמה הפסיכולוגית שמפעיל האויב והצורך להילחם בה תוך הימנעות מסיוע לאויב בהפצת פייק ניוז ומסרים המחלישים את צה"ל. העצמת הייצוגיות המחייבת, גם ברחוב בדרך לבסיס ובחזרה ממנו ובוודאי גם ברשתות החברתיות – אם יש ספק אין ספק.

ב. חיילים עורפיים שתחומי עיסוקם הצבאי **אינו קשור** במישרין למלחמה:

* משרתים בצה"ל וקשורים מבחינה ארגונית למסגרת הצה"לית שלוקחת חלק בלחימה. מאידך, אינם עוסקים במישרין בתחומי עשייה מבצעיים וכתוצאה מכך – תיתכן שחיקה במוטיבציה ובתפיסת החשיבות של העשייה הצבאית השוטפת (מרגישים לא רלוונטיים לצרכי צה"ל הנתפסים כמרכזיים לו כארגון לוחם שתפקידו להבטיח את ביטחון המדינה – "באסה שאני לא לוחם", "מה אני עושה פה" וכדו').
* סביבת תפקוד: בדרך כלל חוזרים לבתיהם מדיי יום. חשופים באופן אינטנסיבי מאוד לתקשורת ולמדיה החברתית. כמו"כ, חרף העובדה שאינם לוחמים – הם החשופים ביותר "על מדים" לאוכלוסייה הכללית – אשר נושאת עיניה בתקופה זו לחיילי צה"ל ומצפה מהם גדולות ונצורות.
* בשל העובדה שאינם עוסקים בתחומים מבצעיים, ייתכן ויחושו שיכולים לבקר את צה"ל ותפקודו בקלות יותר – כ"מבקרים מבחוץ", חרף העובדה שהם לובשי מדים ולמעשה מייצגים את צה"ל בפעולותיהם.

**דגשים מרכזיים כלפי אוכלוסיית היעד:**

1. העצמת **תחושת השייכות** לצה"ל כארגון לוחם הנועד להבטיח את ביטחון אזרחי ישראל.
2. העצמת **תחושת השליחות בעשייה הצבאית** הספציפית והעצמת **תובנת המשימה** וחשיבותה בקרב המשרתים.
3. הדגשת **האחריות והחשיבות שבשמירה על שגרה**, גם בתחומים שאינם קשורים במישרין למלחמה – הבטחת רציפות תפקודית ביום שאחרי. העצמתם כמעין **"שומרי הגחלת"** להמשך התפקוד השוטף ביום שאחרי.[[1]](#footnote-1)
4. אחריות ברשתות החברתיות - הדגשת הלוחמה הפסיכולוגית שמפעיל האויב והצורך להילחם בה תוך הימנעות מסיוע לאויב בהפצת פייק ניוז ומסרים המחלישים את צה"ל. העצמת הייצוגיות המחייבת, גם ברחוב בדרך לבסיס ובחזרה ממנו ובוודאי גם ברשתות החברתיות – אם יש ספק אין ספק. ביחס לאוכלוסייה זו ספציפית – יש להבהיר בהקשר זה כי גם אם לתפיסתך **אינך מסייע** במישרין בתחומי הלחימה, אינה אומרת כי **אינך יכול לפגוע** במאמץ המלחמתי כלובש מדים.

**חיילים תומכי לחימה**

* סביבת תפקוד: בד"כ ישנים בבסיס וחוזרים מדיי שבוע עד שלושה שבועות (תלוי תפקיד). במהלך המלחמה סביר שחזרתם לביתם הינה לעיתים רחוקות יותר. חשופים באופן ישיר לעשייה המבצעית ונוטלים בה חלק אקטיבי-פיזי בסיוע ללוחמים. בדרך כלל קיימת חשיפה לתקשורת ומדיה חברתית אך באופן פחות יותר באופן משמעותי ביחס לחיילים העורפיים.
* בקרב אוכלוסייה זו **עלולה להיות** **חשיפה משמעותית לנפגעים והרוגים** – קיימת חברות והיכרות טובה עם הלוחמים. מעבר לכך, אוכלוסייה זו בפני עצמה חשופה יותר לפגיעה מאשר שאר האוכלוסייה (למעט אוכלוסיית הלוחמים) בשל היותה מצויה בשטחי כינוס ובמוצבים הקדמיים צמודי הגדר – הן באמצעות ירי תלול מסלול ופצצות מרגמה והן באמצעות חדירת מחבלים את הגדר. יש לציין כי בפיקוד הדרום חלק משמעותי מהפצועים וההרוגים בשעות הלחימה הראשונות נמנים על אוכלוסייה זו.
* החשיפה לעשייה המבצעית מחד ייתכן ויצרה מבוכה וקושי גדולים יותר בשעות הראשונות של הלחימה – בעיקר בממד של חוסר אמון כלפי יכולתו של צה"ל לנצח. עם זאת, סביר שכעת לאחר "השגת השליטה" נוצרה מוטיבציה גבוהה יותר לעשייה אינטנסיבית מתוך הרצון להביא לפגיעה אנושה באויב.
* בנוסף, בטווח הארוך החשיפה לאוכלוסיית הלוחמים העלולים להיפגע בלחימה וכן האינטנסיביות התפקודית למשכי זמן ארוכים מאוד עלולה בעתיד להוביל **לשחיקה** בתפקוד; תחושת אובדן; קושי תפקודי במימוש התפקיד כתוצאה מחולשת הרוח כתוצאה מפצועים או הרוגים או התגברות חוסר אמון בדרג הצבאי או המדיני כתוצאה מהחלטה כזו או אחרת. כתוצאה מכך – עלולה להיווצר גם ביקורת על התנהלות צה"ל אשר ללא מענה עלולה להעצים את הקושי התפקודי גם לטווח הארוך.

**דגשים מרכזיים כלפי אוכלוסיית היעד:**

1. **הדגשת המעבר מ"הפתעה ללקיחת שליטה"** מצד צה"ל והאחריות המוטלת על כל אחד מהמשרתים לקחת חלק בכך.
2. העצמת חשיבות המשימות היום יומיות **והשארת התחקירים והאשמות לאחרי המלחמה**.
3. **גם צה"ל** טועה לפעמים – אבל בסיטואציה הנוכחית **רק צה"ל** יכול לתקן את שגיאותיו ולהפוך את הקערה על פיה כנגד ארגון הטרור הרצחני חמאס.
4. העצמת **תחושת השליחות** בעשייה הצבאית הספציפית והעצמת **תובנת המשימה** וחשיבותה בקרב המשרתים.
5. **הכנה מנטלית להתמודדות עם אובדן או פגיעה ביחידה** והדגשה שמלחמה עלולה לקחת זמן ולגבות מאיתנו מחירים לא פשוטים – אך **אנחנו כאן למען ביטחון העם בישראל וזהו תפקידנו וייעודנו בעת הזו** – אנחנו **חלק משרשרת הדורות** של יהודים שנלחמים על חירותם וביטחונם.

**חיילים לוחמים**

* סביבת תפקוד: חזרה הביתה לעיתים רחוקות של פעם ב-14-21 יום ובתקופת מלחמה נשארים בבסיס לתקופות ממושכות יותר באופן משמעותי. בד"כ חשיפה מינורית לרשתות חברתיות וכן בזמנים מוגבלים כמתחייב מאופי מהשירות.
* **פוטנציאל חשיפה משמעותית להרוגים ופצועים בלחימה** – כולל חברים קרובים ליחידה, מפקדים וכדו'. בנוסף, פוטנציאל חיכוך משמעותי וישיר לחיילי האויב.
* משימות תחת סיכון אישי משמעותי **חיילים בעלי פעילות קרבית ישירה שאינם לוחמים**
* משרתים אלו עוסקים בעשייה מבצעית-קרבית, אך הדבר נעשה על ידי שימוש באמצעים טכנולוגיים וכדו' ולא בממשק אישי-ישיר מול האויב.

**דגשים מרכזיים כלפי אוכלוסיית היעד:**

1. **הדגשת המעבר מ"הפתעה ללקיחת שליטה"** מצד צה"ל והאחריות המוטלת על כל אחד מהמשרתים לקחת חלק בכך.
2. העצמת חשיבות המשימות היום יומיות ומיקוד בניצחון המלחמה **והשארת התחקירים והאשמות לאחרי המלחמה** – דגש מרכזי בכל הסברה על **חשיבות רוח הלחימה ואחדות השורות בעת הזו**.
3. **גם צה"ל** טועה לפעמים – אבל בסיטואציה הנוכחית **רק צה"ל** יכול לתקן את שגיאותיו ולהפוך את הקערה על פיה כנגד ארגון הטרור הרצחני חמאס.
4. העצמת **תחושת השליחות** בעשייה הצבאית הספציפית והעצמת **תובנת המשימה** וחשיבותה בקרב המשרתים. הניצחון כרוך בתחושת השליחות ורוח הלחימה של כל אחד ואחד מהלוחמים. **הלחימה כזכות ולא כחובה –** לוחמים הפועלים להגן על ביטחון עם ישראל ומדינת ישראל. עם ישראל כולו התאחד סביב הלוחמים ואלו שיוצאים לקרב הם **שליחים של כל עם ישראל בעשייתם**.
5. **הכנה מנטלית להתמודדות עם אובדן או פגיעה ביחידה** והדגשה שמלחמה עלולה לקחת זמן ולגבות מאיתנו מחירים לא פשוטים – אך **אנחנו כאן למען ביטחון העם בישראל וזהו תפקידנו וייעודנו בעת הזו** – אנחנו **חלק משרשרת הדורות** של יהודים שנלחמים על חירותם וביטחונם.
6. הדגשת החשיבות בהקפדה על **מקצועיות תפקודית** חרף התחושות הקשות והרצון להשיב מלחמה בכל הכוח.
7. חשיבות השמירה על **הלכידות** ביחידה ואחדות השורות והשארת כל המחלוקות מאחור.
8. **הכנה מנטלית לסוגיית הניתוק מהבית והחברים** לטווח ארוך והצורך להתמסר לטובת המשימה – **הבעת הערכה** למוכנות להתנתק מהבית והדגשת העובדה שגם המשפחות והחברים מצפים מאיתנו שנחזור עם ניצחון במלחמה.
9. **חשיפה מחושבת למידע** אודות המתרחש (במסגרת היחידה ולא באמצעות התקשורת) – להפחתת עקת הקרב.

**יחידות מיוחדות**

* סביבת תפקוד: חזרה הביתה לעיתים רחוקות של פעם ב-14-21 יום ובתקופת מלחמה נשארים בבסיס לתקופות ממושכות יותר באופן משמעותי. בד"כ חשיפה מינורית מאוד לרשתות חברתיות וכן בזמנים מוגבלים כמתחייב מאופי מהשירות. **יחידה קטנה בד"כ – שהיקף המשרתים בה מצומצם מאוד.**
* **פוטנציאל חשיפה משמעותית להרוגים ופצועים בלחימה** – כולל חברים קרובים ליחידה, מפקדים וכדו'. בנוסף פוטנציאל חיכוך משמעותי וישיר לחיילי האויב.
* משימות תחת סיכון אישי משמעותי

**דגשים מרכזיים כלפי אוכלוסיית היעד:**

1. **הדגשת המעבר מ"הפתעה ללקיחת שליטה"** מצד צה"ל והאחריות המוטלת על כל אחד מהמשרתים לקחת חלק בכך.
2. העצמת חשיבות המשימות היום יומיות ומיקוד בניצחון המלחמה **והשארת התחקירים והאשמות לאחרי המלחמה** – דגש מרכזי בכל הסברה על **חשיבות רוח הלחימה ואחדות השורות בעת הזו**.
3. **גם צה"ל** טועה לפעמים – אבל בסיטואציה הנוכחית **רק צה"ל** יכול לתקן את שגיאותיו ולהפוך את הקערה על פיה כנגד ארגון הטרור הרצחני חמאס.
4. העצמת **תחושת השליחות** בעשייה הצבאית הספציפית והעצמת **תובנת המשימה** וחשיבותה בקרב המשרתים. הניצחון כרוך בתחושת השליחות ורוח הלחימה של כל אחד ואחד מהלוחמים. **הלחימה כזכות ולא כחובה –** לוחמים הפועלים להגן על ביטחון עם ישראל ומדינת ישראל. עם ישראל כולו התאחד סביב הלוחמים ואלו שיוצאים לקרב הם **שליחים של כל עם ישראל בעשייתם**.
5. **הכנה מנטלית להתמודדות עם אובדן או פגיעה ביחידה** והדגשה שמלחמה עלולה לקחת זמן ולגבות מאיתנו מחירים לא פשוטים – אך **אנחנו כאן למען ביטחון העם בישראל וזהו תפקידנו וייעודנו בעת הזו** – אנחנו **חלק משרשרת הדורות** של יהודים שנלחמים על חירותם וביטחונם.
6. הדגשת החשיבות בהקפדה על **מקצועיות תפקודית** חרף התחושות הקשות והרצון להשיב מלחמה בכל הכוח.
7. חשיבות השמירה על **הלכידות** ביחידה ואחדות השורות והשארת כל המחלוקות מאחור – ביחידות אלו מדובר בצורך קריטי בשל גודלן המינורי.
8. **הכנה מנטלית לסוגיית הניתוק מהבית והחברים** לטווח ארוך והצורך להתמסר לטובת המשימה – **הבעת הערכה** למוכנות להתנתק מהבית והדגשת העובדה שגם המשפחות והחברים מצפים מאיתנו שנחזור עם ניצחון במלחמה.
9. **חשיפה מחושבת למידע** אודות המתרחש (במסגרת היחידה ולא באמצעות התקשורת) – להפחתת עקת הקרב.

**לוחמים במשימות ארוכות טווח**

משרתים אלו עוסקים בעשייה מבצעית-קרבית, אולם מאפייניה חריגים בכך שמדובר ביצירת נתק מוחלט לטווחים ארוכים, כאשר הדגש המוכר לעניין זה הוא לוחמים בצוללות, ספינות וכדו'.

**חיילים בעלי פעילות קרבית ישירה שאינם לוחמים**

משרתים אלו עוסקים בעשייה מבצעית-קרבית, אך הדבר נעשה על ידי שימוש באמצעים טכנולוגיים וכדו' ולא בממשק אישי-ישיר מול האויב.

1. בכלים שמפותחים – ניתן לעשות שימוש בספר שמואל א', פרק ל' "חלק כחלק יחלוקו" – היחס לאלו שנשארים לשמור על הבסיס כבעלי חשיבות גם ביחס לאלו שיוצאים אל הקרב. [↑](#footnote-ref-1)